ROVARTANI LAPOK 



HAVI FOLYÓIRAT 

 KÜLÖNÖS TEKINTETTEL A HASZNOS ÉS KÁRTÉKONY ROVAROKRA 



XVI. KÖTET. 1909 FEBRUÁR. 2. FÜZET. 



Darwin származástana és az entomologia. 



Irta LósY József. 



Darwin Károly az állatok törzsfejlődésének elképzelésekor a 

 rovarok származásának kérdésében a legerősebb akadálj'ra talált. 

 A gerinczesek útját megjelölni, a szervezetek azonos szabásának, a 

 gerinczoszlopnak, a végtagoknak egy-egyazon vázlatának útmutatói 

 mellett kisded képes koczkajáték volt annak a nagy hézagnak az 

 áthidalásához képest, amely a rovarok és az ősgerinczesek, avagy 

 azok és a férgek köre között tátong. 



Darwin korrektségére jellemző, hogy elméletének ezt a gyönge 

 pontját nem takarta el a valószínűség spanyolfalaival : nem keresett 

 okot, álokot a devonban, a jurában, az ősrovarok millió elpusztult 

 faja között, hanem a tudomány exakt tárgyilagosságát tartván 

 szem előtt, — bevallja és egyenesen itt ezen a helyen felfödi az első 

 „ellentmondó tényt", amelyre kielégítő magyarázatot adni nem tudott. 



A fejlődéses származástan ug3^anis nem magyarázza meg ugyan- 

 azon hangyafajnak két vagy három munkáskasztját, vagy terméketlen 

 nőstényééinek a létezését, i Ha az első rovar keletkezésének a kér- 

 dését a tárgyilagosság szempontjában már tudományosnak nem tart- 

 hatjuk, ez a kérdés annál inkább az, mert benne van az elmélet 

 területében. 



A legjobb változatnak a fönnmaradása, az ivari kiválogatódás, 

 a legtökéletesebb fajföntartó egyénnek a győzelme a könyörtelenül 

 tizedelő életküzdelemben — a rovarok körében — mint érthetetlen 

 jelszó elhalkul és alább a férgek körében a fejlődéses származás a 

 sülyedéses tökéletesedéssel helyettesítendő, mert ottan a szabad 

 egyénekkel szemben túlsúlyban, szervezettségükben nyavalyáthintő 

 mételyek, tolvaj és gyilkos megfogyatkozott paraziták, az evoluczió 

 élő tagadásai ; tökéletes koldusok teremnek. 



^ Ch. Darwin : Die Entstehung- der Arten. p. 622. 



Rovartani Lapok. XVI, 2. (1909. 11. 27.) 



